### Sagsfremstilling

Orientering fra udvalgsformanden:

Orientering fra øvrige udvalgsmedlemmer:

Orientering fra forvaltningen:

Vandløbsvedligeholdelse
Tønder Kommune har afholdt et EU-udbud omkring Vandløbsvedligeholdelse, hvor tilbudsgiverne har fået tildelt kontrakterne på baggrund af ”økonomisk mest fordelagtige tilbud”. Opgaven blev udbudt på baggrund af geografiske opdelte områder – fordelt på samlet 10 delaftaler.

Tønder Kommune modtog mellem 1 og 2 tilbud på hver delaftale, fordelt som følger:

![](data:image/png;base64...)

Til sammenligning var den pristalsregulerede pris i 2022 4,124 mio kr. Således er der tale om en stigning på 14,4%

Initiativretssag om udfasning af pesticidbrug i driften.

Den 22. december 2022 besluttede Kommunalbestyrelsen at videresende en initiativretssag om udfasning af pesticidforbrug i ukrudtsbekæmpelsen på offentlige arealer i kommunen, til Teknik- og Miljøudvalget. Forvaltningen har til brug for sagen bedt entreprenøren om at beregne en forventet merudgift. Beregningerne forventes at foreligge i løbet af marts 2023.

Tilsynskampagner - virksomheder og landbrug 2022

Forvaltningen har gennemført tilsynskampagner, rettet mod virksomheder og landbrug, med emnet "Affaldssortering - de 10 fraktioner".

Kampagnerne er udført som informationskampagner, så virksomheder og landbrug kan etablere løsninger og overholde de nye krav til affaldssortering, der trådte i kraft, 1. januar 2023. Der er ført tilsyn hos ca. 30 landbrug og 19 virksomheder.

Generelt var landbrug og virksomheder positive for kampagnen og den nye affaldssortering. Der er stor forskel på, hvor langt virksomhederne og landbrugene hver især er nået til i forhold til de nye krav. Evaluering af tilsynskampagnerne lægges på Danmarks Miljø Administration.

To nye forsyningsområder for Skærbæk Fjernvarme

Skærbæk Fjernvarme har udarbejdet to projektforslag for udvidelse af deres forsyningsområde ved [adresse] og ved [adresse], der blev indsendt den 17. januar 2023. Begge projektforslag ansøgte om fjernvarmepuljen, hvor de fik en betinget godkendelse den 19. januar 2023. Den 20. februar 2023 har forvaltningen godkendt begge projektforslag og fremsendt godkendelserne (klagefrist på fire uger). Begge udvidelser bliver gennemført i områder, hvor mange borgere bliver varmeforsynet via naturgas eller olie i dag. Fremtidigt vil disse borgere få mulighed for at tilkoble sig fjernvarme. Udbudsprocessen mv. starter primo/medio 2023.

Udpegning af medlem og suppleant til [adresse].

På udvalgsmødet i februar 2023 orienterede forvaltningen om, at Miljøstyrelsen havde givet tilsagn til de 4 vadehavskommuner m.fl. om finansiering til oprettelse af [adresse]. Kommunalbestyrelsen skal på næste møde udpege et medlem og en suppleant til [adresse]. Fristen for udpegning af medlemmer udløb 1. marts 2023. Forvaltningen har fremsendt en tilkendegivelse om, at udpegelse sker på førstkommende Kommunalbestyrelsesmøde.

Årshjul

Årshjulet er et styringsværktøj, som skal give Teknik- og Miljøudvalget et samlet overblik over udvalgets aktiviteter, som ligger ud over i de faste udvalgsmøder.

### Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.